JohanHeinsen/ENO huggingface dataset:
Viborger Samler, 1849-03-16
D. Ref. melder fra Berlin under 12te Mai, at Geh. Bunsen har afbrudt Fredsunderhandlingerne med Danmark: dog underhandles der endnu bestandig i Berlin imellem den danske Befuldmægtigede og den preussiske Regjering Danmark stoler blindt (?) paa Ruslands Hjelp. Artiklen inddrømmer, at Rusland har i en Note til den preussiske Regjering aabenbart udtalt sig til Fordeel for Danmark. Under disse Forhold, siger Journalen, paaligger det Preussen aabent og ærligt at modsætte sig alle de Jntriquer, der spindes imod Preussen og Tydskland. Om 14 Dage, hedder det fremdeles i denne pralende Artikel, kan Preussen opstille 300,000 Mand. Troe maaskee de østlige Magter, at en Alliance imellem Tydskland, Frankerig og England skulde være en Umulighed? Fremdeles skrives under 12te Marts fra Berlin, at 2 preussiske Jnfanterieregim., 2 Husarreg, og Batterierne af 1ste, 3die og 7de Brigade ere bestemte til SlesvigHolsteen.
Viborger Samler, 1849-03-16
Samme Dag var Børsen i Berlin meget mat; alle Courser næsten 2 pCt. slettere. Der circulerede følgende Rygter: 1) at Fredsunderhandlingerne i den tydskedanske Sag skulde være definitivt afbrudte; 2) at den danske Flaade vilde den 27de Marts blokere alle de preussiske Havne; 3) at Østerrig har kaldt alle sine Deputerede tilbage fra Frankfurt; og 4) at Dresden var erklæret i Beleiringstilstand for at danne en Modvægt imod de der forenede revolutionaire Elementer.
Viborger Samler, 1849-03-16
Af en Bekjendtgjørelse fra Wrangel af 12te Marts erfares, at Rygterne om Undtagelser fra de bestaaende Forordninger og Beleiringtilstanden i Anledning af Marts festen ere ubegrundede. Generalen tilraader at undlade alle offentlige Demonstrationer, t. C. Processioner og Taler, paa de offentlige Plasse.
Viborger Samler, 1849-03-16
Efter Corresp. Bureau vil Regjeringen, saafremt Freden med Danmark ikke ufortøvet kommer istand, forlange af Kamrene Pengebevillinger for at sætte Østersøens Kyster i Forsvarstilstand.
Viborger Samler, 1849-03-16
Fra Wien (den 11te Marts om Morgenen) haves ingen nyere officielle Beretninger og Operationerne i Ungarn. Presb. Zeit. melder, at Rebellerne ere kastede tilbage over Theis, og at ikke en Honved er at see paa denne Side af Theis. Derfor ere de keiserl. Reserver sendte tilbage, og en stor Deel af dem ankom allerede den 3die til Pesth. Derimod meldes i en anden Journal, at der den 5te har fundet en alvorlig Træfning Sted ved Sol nock, i hvilken Kamp Brigaden Karger bragtes til at vige. Windischgratz skal paa Grund af et let Saar – rimeligere fordi Ministeriet ikke længere vil taale hans Dictatur - være tilsinds at overgive Commandoen til Gen. Schlick, Fyrsten er i Ofen. - Dentsche Reform, der udspreder ufordeelagtige Beretninger for de østerrigske Vaaben, veed, at Gen. Zeisberg, der var gaaet over Theis, er sandsynligviis afskaaren med sit Corps, ja, efter Rygtet skulde endog hele Corpset have, efter en fortvivlet Modstand, overgivet sig til Ungarerne.
Viborger Samler, 1849-03-16
Fra dette Synspunct ønsker Kongen, at hans Beslutning, ikke at forlænge den under 26de August f. A. i Malm afsluttede Vaabenstilstands-Convention, og at erklære, at denne Vaabenstilstand vil udløbe den 26de Marts d. A., skal betragtes. Det Maadehold, som har været fremherskende ved alle Hs. Majestæts Handlinger, kan tjene som Beviis paa, at ogsaa denne Forholdsregel ikke indeholder noget Præjudiceerligt for den almindelige Fred. Ligesaa vist som vore Modstandere, ville finde Kongen bestemt til at forsvare sine Rettigheder og sin Værdighed, ligesaa beredt ville de finde ham til oprigtigt at byde Haanden til Afslutning af en ny Pagt, som indeholder Garantier for en virkelig udjevning og hviler paa et billigt og retfærdigt Grundlag. "Dok." anseer det Rygte for sandt, som i Søndags circulerede i Kbhavn., at Statsraadet aldeles havde afslaaet Lord Palmersions ved en Coureer overbragte Forlangende om Vaabenstilstandens Forlængelse.
Viborger Samler, 1849-03-16
Randers, den 15de Marts. Ved det iforgaars her afholdte Raadstuemøde blev af det talrigt tilstedeværende Borgerskab eenstemmig taget den Beslutning, for Communens Regning at lade gjøre Jndkjøb af 6 Heste, som frivillig skulle stilles til Krigsministerens Raadighed. (Efter Sigende skal der i Kjøbenhavn endnu staae 2 Batterier complet færdige til Udrykning, men mangle Heste. Hvert Batteri behøver omtrent 200 Stykker.) (Rd. A.)
Viborger Samler, 1849-03-16
Trykt i Viborg Stiftsbogtrykkeri.
Viborger Samler, 1849-03-17
Viborg Stifts=Tidende. Forsendes med Brevposten i Danmark og Hertugdommerne. Marts 1849. Nr. 45. Løverdagen den 17. 77 Aarg.
Viborger Samler, 1849-03-17
Udenlandske Efterretninger. Storbritannien og Jrland. Den 8de fremtraadte i Underhuset d'srali med sit Andragende imod det stedfindende uretfærdige System af Afgifternes Ligning. De batten udsattes indtil den 14de Marts.
Viborger Samler, 1849-03-17
Til England er fra en Hr. Ewart i Bombay ankommet et Privatbrev, ifølge hvilket Jndfødte i Bombay skulle have udbredt den Efterretning, at Englænderne have leveret Sikhs et nyt Slag, hvori de have seiret. Efterretningen er ikke usandsynlig.
Viborger Samler, 1849-03-17
Londonerjournalerne melde, at Dampskibet "Acadia" som den belgiske Regjering har tilkjøbt sig, er under Commando af Capt. Jackson afseilet fra Liverpool til Antwerpen. Efter tidligere tydske Beretninger skulde dette Skib være kjøbt af den tydske Centralmagt.) Keiserdømmet Østerrig. "Ostdentsche-Post, melder fra Wien (den 9de Marts), at den nyeste østerrigske Note til Schmerling omtaler Østerrigs Beredvillighed til at indtræde med hele Keiserstaten i den tydske Forbundsstat og aabne for denne hele Østerrigs Toldgebeet. Fremdeles tilbyder Østerrig at stille sin Flaade til Forbundsstatens Disposition og annectere Rigshæren hele sin Armee. Men Østerrig fordrer, at hele Østerrig da ogsaa skal finde sin Plads i Tydskland; ei heller vil Østerrig indlade sig paa en Deeling af sit Toldgebeet. Frankfurt. Den russiske Note, der efter en meddeelt Annonce fra Hanover skulde indeholde en Meddelelse til Centralmagten om de Grunde, der havde bevæget Rusland til at rykke ind i Siebenbürgen, er, siger. O. P. A. Zeit., fornemmelig rettet imod Tydskland, og da denne Trudsel fra Ruslands Side hænger sammen med Vaabenstilstandens Opsigelse fra dansk Side, saa maa Tydskland, saafremt Freden ikke kommer istand, belave sig paa en Jntervention fra Danmarks Side. Og Parl. Corresp. skriver om dette Anliggende: "Rusland paaberaaber sig (saaledes som i sin Tid Ludvig den Fjortende af Frankerig ligeoverfor den tyske Keiser Leopold) Tractaterne fra 1815, ifølge hvilke det har forpligtet sig til at forsvare de tydske Kongerigers Souverainetet. Høitstillede Statsmænd i Berlin ere af den Mening, at en Kamp med Rusland neppe vil kunne undgaaes og en Thronen nærstaaende Prinds skal have erklæret, at han, om endog ikke uden Smerte, dog med Glæde vil gribe Sværdet for Preussen og Tydskland. De meest omfattende Rustninger finde Sted, foruden Armeecorpserne i de østlige Provindser bringes nu ogsaa de pommerske og markiske paa Krigsfod, og hele den samlede tjenestepligtige Befolkning imellem 20 og 32 Aar, der tidligere var forbigaaet som mindre duelig (?), er indkaldt til en ny Mønstring.
Viborger Samler, 1849-03-17
J Frankfurt circulerede den 8de og 9de Marts det Rygte at Freden med Danmark allerede var afsluttet, nemlig i St. Petersborg under Preussens, Ruslands, Frankerigs og Englands Garantie. Slesvig skulde da blive en tydsk Forbundsstat under dansk Overhøihed (saaledes som Limburg), Holsten skulde skilles fra Slesvig, og Tydskland, betale Danmark 4 Mill. Gylden i Krigsomkostninger.
Viborger Samler, 1849-03-17
Fra Frankfurt meldes under 10de Marts, at det næste Møde i Rigsforsamlingen er bestemt til Mandagen den 12te Marts, paa hvilken Dag Discussionen om den anden Læsning af Forfatningsafsnittet angaaende Rigsretten skal finde Sted.
Viborger Samler, 1849-03-17
J en Frankfurter Correspondentartikel hedder det: "Den gamle Welcker skal have opgivet en stor Deel af sine politiske Meninger (Austriacomanie), paa Grund af en Centralmagten fra den franske Regjering tilstillet Meddelelse om at de røde Republicanere have forberedet Opstande fra Schweiz igjennem Syd= og Mellem Tydskland lige indtil ind i Preussen. Den gamle Politiker frygter i høi Grad endnu mere for den røde Republik end for den salige Forbundsdag, og hiin (den røde Republik) kan kun forebygges ved Preussens Udnævnelse til Tydsklands Overhoved.
Viborger Samler, 1849-03-17
Efter en Correspondentartikel fra Frankfurt af 11te Marts har den venstre Side aldeles brudt med den store Coalition, der begynder at opløse sig i enkelte Fractioner, Navnligen skal en Fraction af venstre Side - Würtemberger Hof - være kommen til den Overbeviisning, at det af Coalitionens Vei er umuligt at bringe istand et enigt og kraftfuldt Tydskland. Og dette Omsving og heldige Resultat skyldes især Gabriel Riesser, hvis af reen Moralitet og Sandhed gjennemtrængte, begeistrende Tale, sønderknusende som Lynstraalen, foer ned igjennem det østerrigske Parties mørke Rænkespind.
Viborger Samler, 1849-03-17
Rigsfinantsministeriet forhandler for Tiden med Regjeringernes Befuldmægtigede om Muligheden af at tilveiebringe de fornødne Summer til Krigens Førelse imod Danmark. Nogle foresloge Bidrag, der neppe vilde hjælpe, da de ikke indløb regelmæssigt; Andre foretrak et Rigs laan, der dog vel først da vilde kunne komme istand, naar Enkeltstaterne garanterede samme, til Ex. ved den af Handelsministeren foreslaaede Pandsættelse af deres Toldintrader; men hertil viste sig ingen Lyst. Saaledes turde vel den 26de Marts bryde frem, uden at der haves Fonds til Krigens Førelse.
Viborger Samler, 1849-03-17
Forfatningscommiteen blev den 9de Marts, om Aftenen, færdig med fine Arbeider. J Paulskirken kan saaledes Forfatningen bringes med rask Virksomhed til Afslutning. En Frankfurter=Corresp. er fripostig nok til at skrive under 11te Marts: "Vi erfare i dette Øieblik af en god Kilde, at der fra London er indtruffen en ny Depesche efter hvilken Krigens virkelige Udbrud med Danmark stedse bliver mere og meere sandsynlig. Som det synes, mang ler det ikke Lord Palmerston paa god Villie, vi maae ønske, at det ikke maa mangle ham paa Magt og Anseelse i Parlementet til at vove Noget for den tydske Jnteresse.
Viborger Samler, 1849-03-17
Kongeriget Hanover. Hanover, den 12te Marts. J det andet Kammer stillede Ellissen det Andragende at forlange Ministrenes Nærværelse. De skulle interpelleres angaaende Jkkepubliceringen af FrankfurterGrundrettighederne, om Kongens næste Svar til Deputationen, om Frankfurter=Noten af 7de Febr. og om Ordensbenaadningerne til Fyrsten af Windischgratz og BanJellachich. – Andragendet antoges.
Viborger Samler, 1849-03-17
Den idag indtrufne Hamborgerpost fra i Onsdags (d. 14de Marts) bringer ikke Stadfæstelsen af Efterretningen om Kongen af Preussens Udnævnelse til tydsk Keiser.
Viborger Samler, 1849-03-17
Børsenhalle meddeler nemlig kun fra Frankfurt (Mandagen d. 12te Marts) en Privatdepesche pr. electroemagnetisk Telegraph fra Harburg, at Slutningen af Welckers Andragende lyder: "Jntet octroyeret Charte, et Charte, givet af os selv; ville vi have, Fædrelandet er i Fare, er der endnu en Mulighed for Østerrigs Jndtrædelse i vort Forbund, da vil Østerrig stille sit Ultimatum til Kongen af Preussen som Tydsklands Keiser. Jeg gjentager: Redder Fædrelandet; det er i Fare, Berlin. Tirsdag, den 13de Marts, Kl. 8 om Morgenen. (Af et Extrablad til Deutsche Ref.) "Jgaar ankom hertil fra Frankfurt følgende telegraphiske Depesche Frankfurt, den 12te Marts. J Begyndelsen af Mødet idag har den Deputerede (fra Baden) Welcker stillet det vigtige Andragende, i Overeensstemmelse med den foreliggende Comiteberetning (13 imod 11) at antage Forfatningen ved en fælleds Beslutning, overdrage Keiserværdigheden arvelig til Preussen, indbyde samtlige Fyrster i Tydskland til at indtræde i Forbundsstaten og tolke ved en stor Deputation Kongen af Preussen denne Beslutning. For at begrunde dette vigtige Andragende indrømmedes Welcker Ordet; Andragendet befordredes til Trykken. Sandsynligviis vil ogsaa den Venstre slutte sig til Andragendet. Den yderligere Behandling af Anliggendet finder Sted Torsdagen den 15de Marts.
Viborger Samler, 1849-03-17
Berlin, den 13de Marts. Den Deputerede v. Saucken, af første Kammer, afreiser i Aften til Frankfurt; Lene følger ham i Morgen. Saucken har idag været hos Kongen i Charlottenburg. Det turde let blive Tilfældet, at flere af vore Deputerede nu afreise til Frankfurt, hvor Discussionen om Forfatningen maaskee allerede er endt d. 17de. v. Schmerling skal have inddrakt sin Demission. Efter Centralmagtens Requisition vil Preussen sende 12000 Mand til Holsteen. Efterretningen er indtil videre at ansee som upaalidelig.)
Viborger Samler, 1849-03-17
Wienerposten er udebleven; men Rygterne fra Krigsskuepladsen ved Theis ere høist ufordeelagtige for de østerrigske Vaaben. Saaledes siges, at de Keiserlige have i Kampen den 3die mistet 7000 Md. og 60 Stkr. Skyts, at Gen. Zeisberg er tagen tilfange med sit hele Corps, at Brigaden Grammont - 5000 Mand – er den 5te omringet ved Stolnock og tagen tilfange. Endnu d. 6te Marts vare de Keiserlige paa Flugten, og Tropperne skulle den 6te være ankomne i en høist udmattet Tilstand til Pesth. - Disse i høi Grad upaalidelige Efterretninger ende med den Beretning, at Fyrst Lobkowitz var d. 7de afreist fra Ollmütz med Fredsandragender til Debreczin.
Viborger Samler, 1849-03-17
London, den 12te Marts. The Globe, Lord Palmerstons nuværende Organ, meddeler – siger Hamb.
Viborger Samler, 1849-03-17
Corresp. - om Hertugdømmerne en Artikel, der synes at antyde, at Lorden ingenlunde vilde være tilbøielig til at at understøtte Danmarks Fordringer, saafremt de skulde være uforenelige med Hertugdømmernes relative Uafhængighed, og at han i det nuværende Spørgsmaal ei anseer sig bunden ved den i Aaret 1720 imellem England og Danmark afsluttede Garanti-Contract, Paris, den 12te Marts. General Le Flo, som Cavaignat sendte ifjor til St. Petersborg, er vendt tilbagetil Paris med gunstige Efterretninger fra Keiser Nicolaus, der har sagt ham: "De Franske have antaget Republiken, lad dem beholde den; den passer sig for dem." - Fonds temmelig faste.
Viborger Samler, 1849-03-17
Choleraen er i jevn Aftagende i Bergen, men er nu ogsaa udbrudt i Stavanger, hvor dog hidtil kun 13 Personer ere angrebne.
Viborger Samler, 1849-03-17
Jndenlandske Efterretninger. Rigsdagsforsamlingen. J Tirsdags fortsattes og sluttedes Forhandlingen om det første Minoritetsvotum til Grundlovsudkastets § 3036. Hovedinteressen frembød en Tvekamp mellem Tscherning og David, der begyndte med at Tscherning bekæmpede den af David udtalte Mening, at Uligheden stiger med Civilisationen, hvoraf, efter hans Mening, fulgte, at Barbari og Civilisation maatte gaae Haand i Haand. David søgte at forsvare denne Paastand ved at henvise til Lighed blandt de Vilde, hvorimod Tscherning, der meente, at denne primitive Lighed ikke kunde være tilstrækkelig kjendt, satte den Paastand, at Extremerne her som saa ofte maaskee kunde møde hinanden, idet Ligheden i Naturtilstanden, atter efter lang og besværlig Udvikling møder os i det meest civiliserede Samfund. Han stillede mod David, der fandt det i sin Orden, at Udviklingen af de materielle og aandelige Kræfter fremkaldte den aandelige og materielle Ulighed, den Mening, at jo lettere Erhvervelsen af de aandelige og materielle Goder var, jo mere Oplysningen, udbredte sig, des større blev Ligheden, og at der var større Forskjel paa Absalon og den simple Mand, end mellem den lærdeste og meest uvidende Mand nutildags. David kæmpede mod Udvikling gjennem Spring og paaberaabte sig Autoriteter derfor, Tscherning meente, at en slig Udvikling stundom blev nødvendig, at Tiden og de forandrede Forhold vare bedre Læremestere end de største Mænd, ved Siden heraf fremsatte han en maaskee vanskelig holdbar Paastand om Kongedømmets mystiske Betydning og dets souveraine Myndighed ogsaa i en fri Forfatning. Grundtvig vilde, at man skulde optage saa liden Detail som muligt i Grundloven. Otterstrøm talte med Varme for almindelig Stemmeret. Schurmann hævdede med Værdighed Enhvers Frihed til at stemme i Valgsagen, uafhængigt af tidligere Erklæringer. J. A. Hansen gjorde en Sammenligning mellem de høiere og lavere Classer, som ikke manglede Kløgt, men som neppe kunde bidrage til en fordomsfri Afgjørelse af Sagen. B. Christensen, der sluttede Forhandlingen i et Foredrag, som ikke manglede sine gode Sider, slog noget ind paa samme Vei, idet han foreholdt de Dannede deres mange Synder, som maatte bevæge dem til at dømme mildt. Torsdagsmødet, der kun varede 3 Timer, tilbragtes med at discutere Larsens Minoritetsvotum, som dog ikke blev synderlig drøftet, idet de fleste af Talerne talte om Sagen i Almindelighed (Valgretten) og om andre Ting. Hammerich holdt en god Tale mod Forslaget og viste med slaaende Klarhed flere af dets og Classevalgenes svage Sider. Grundtvig holdt et længere Foredrag til Bedste for Valgrettens Frihed, hvis Begyndelse var ypperlig, men hvis Slutning ikke var ganske klar. De øvrige Yttringer interesserede Forsamlingen mindre. - Discussionen fortsættes imorgen (Fredag).(Fædrl.)
Viborger Samler, 1849-03-17
Den ministerielle Erklæring, hvorved den Kongelige Preussiske Regjering er bleven meddeelt Hs. Majestæt Kongens Beslutning, at den i Malm den 26de August f. A. sluttede Vaabenstilstands=Convention skal være traadt ud af Kraft med førstk. 26de Marts lyder saaledes: Undertegnede Hs. Majestæt Kongen af Danmarks Statsraads Præsident og Minister for de udenlandske Sager er det af hans ophøiede Herre udtrykkeligen paalagt, til Hs. Majestæt Kongen af Preussens Statsminister og Minister for de udenlandske Sager Hs. Exellence Hr. Grev Bülow at afgive følgende Erklæring: Ved at ratificere den i Malmø under 26de August 1848 afsluttede Vaabenstilstands-Convention vare Hs. Majestæt Kongen af Danmark og Hs. Majestæt Kongen af Preussen begge besjællede af Ønsket om at formindske de alvorlige Forviklinger, der dengang truede Opretholdelsen af den almindelige Fred, og at gjenindføre en lovlig Tingenes Orden i Hertugdom merne Slesvig og Holsteen. For at opnaae disse Øiemed har Kongen ikke taget Størrelsen af de Opoffrelser i Betragtning, som Han for sit Vedkommende paalagde Sig. Han har samvittigfuldt opfyldt de indgaaede Forpligtelser, og Hans Fremgangsmaade har baaret Præget af en Oprigtighed, der har fundet almindelig Anerkjendelse. J den Henseende apellerer Han med fuldkommen Tillid selv til den Magts Omdømme, der med Ham undertegnede Vaabenstilstanden, og havde det Hverv i Forening med Ham at bringe de ved fælleds Overeenskomst indgaaede Forpligtelser til Udførelse. De sidste sex Maaneders Begivenheder have viist, hvor frugtesløse disse Opoffrelser ere forblevne med Hensyn til det danske Monarkies indre Forhold. Jstedetfor at være en Velgierning for Hertugdømmerne og et Værk, der skulde bane Freden Vei, har denne Convention ikke alene givet Oprøret i Hertugdømmerne ny Næring, men har endog i Tydskland været Signalet til de alvorligste Uordener. Hertugdømmerne sukke endnu bestandig under Aaget af et Oprørsparti, der har draget Nytte af Conventionen for at dække sig med et Skin af lovmæssig Uafhængighed, og nedbragt de to Hertugdommer til en Tilstand, der er endnu langt sørgeligere end den, de have gjennemgaaet i Løbet af en ulykkelig Krig. Disse ere i faa Træk Følgerne af den Maade, hvorpaa Vaabenstilstands Conventionens Bestemmelser ere blevne iværksatte, stadigt fordreiede og mistydede lige indtil denne Dag.
Viborger Samler, 1849-03-17
Undertegnede er inderlig overbeviist om, at Hoffet i Berlin med Beklagelse vil have seet, hvorledes Vaabenstilstandens Resultater, uanseet dets bona officia, saalidet have svaret til de høie contraherende Parters i enhver Henseende berettigede Forventninger. Hensyn, saavel til de andre Regjeringers velforstaaede Tarv, som til de Jnteresser, der ere Kongens landsfaderlige Omsorg anbetroede, gjøre Hs. Majestæt det til en hellig Pligt at bevirke Ophøret af en Tilstand, der vedblivende nærer Oprørsluen. Hvis Hs. Majestæt vilde unddrage sig for Opfyldelsen, af dette Hverv, afveg Han fra den Vei, som de Regjeringer, der ere Beskyttere og Venner af lovlig Orden, med en saa viis Udholdenhed have fulgt, og kun slet opfyldte Han da Sit hellige Kald: at opretholde Legitimitetens Grundsætninger, at beskytte Sit troe Folk, og at haandhæve Sit Monarkies Uafhængighed og dets Rettigheder, saaledes som disse ere fastsatte og garanterede ved de bestaaende Tractater.
Viborger Samler, 1849-03-17
Undertegnede tager neppe Feil i den Overbeviisning, at Berliner-Cabinettet retteligen vil vurdere de Bevæggrunde, som maae fraraade hans høie Herre at forlænge en Convention, der lægger Baand paa hans frie Virksomhed, samt berøver Ham Midlerne til at undertrykke Anarkiet i en Deel af Sine egne Stater og til paany at stille Sine troe Undersaatter under sin Kongelige Beskyttelse. Af disse Grunde har Kongen befalet Undertegnede, formeligt at erklære, at Hs. Majestæt ikke vil betragte Sig som bunden ved de Forpligtelser, der ere indgaaede ved den i Malme under 26de August 1848 undertegnede Convention, ud over de syv Maaneder, som oprindeligt ere fastsatte for sammes Varighed, og at følgelig den nævnte Convention vil være traadt ud af Kraft med førstkommende 26de Marts. Hvis imidlertid inden Udløbet af denne Tid præliminaire Fredsbestemmelser, kunde gjenoprette en Tilstand i Hertugdømmerne, der var mere stemmende med Kongens Værdighed og Rettigheder, og hvis Overholdelse blev sikkret ved virkelige og fyldestgiørende Garantier, vilde Hs. Majestæts Regjering ingenlunde undslaae sig for at tage de Forslag, man i saadant Øiemed maatte gjøre den, under moden Overveielse. Kongen er forud overbeviist om, at Hs. Majestæt Kongen af Preussen har altfor megen Tillid til Hans i høi Grad fredelige Hensigter til at betragte den af Ham tagne Beslutning som ikke i enhver Henseende forenelig med Hs. Majestæts oprigtige og inderlige Ønske, at yde Sin Medvirkning til hurtig og fuldkommen Gjenoprettelse af den gode Forstaaelse imellem Danmark og Preussen, hvis ringeste Afbrydelse er saa skadelig for de giensidige Jnteresser.
Viborger Samler, 1849-03-17
Da den regelmæssige diplomatiske Forbindelse imellem de to Hoffer er bleven afbrudt, vil Hs. Majestæts Kammerherre, Baron Carl Plessen, der fortiden befinder sig i en særlig Sendelse i Berlin, have den Ære at overlevere nærværende Erklæring til Hs. Excellence Hr. Grev Bülow, som anmodes om behageligen uden Ophold at ville bringe den til sin Regjerings Kundskab. Baron Plessen er ligeledes bemyndiget til at modtage det Svar, som Cabinettet i Berlin maatte finde Anledning til igjennem ham at tilstille Undertegnede. Kjøbenhavn den 23de Februar 1849. (Undertegnet) (Dep. Tid.)A. W. Moltke
Viborger Samler, 1849-03-17
Den sidstomtalte engelske Coureer (en senere i enkelte Blade omtalt var blot en tilfældig Reisende, der ved Afreisen fra Hamborg havde faaet et Brev med fra den engelske Generalconsul til den herværende Gesandt) medbragte ingen egentlig Depesche fra Palmerston, men kun Bunsens Begjæring om Vaabenstilstandens Forlængelse, der uden videre Commentar var fremsendt af den engelske Udenrigsminister. Forøvrigt veed man af private Breve, at vor Afsending, de Treschow, har havt en 3 Timers Conferents med Udenrigsministeren, der ikke førte til noget videre Resultat, da Palmerston stod paa sine tidligere Anskuelser. Efter Modtagelsen af det Bunsen'ske Andragende blev her imidlertid strax holdt Statsraad, hvorefter en Conferents med den franske og den russiske Gesandt skal have fundet Sted, og paa den Bunsen'ske Begjæring om Vaabenstilstandens Forlængelse blev da givet decideret Afslag. (Ab. A.)
Viborger Samler, 1849-03-17
Den kongl. Livgarde passerede i Onsdags Formiddag Revne for General Fabrier.
Viborger Samler, 1849-03-17
Hs. M. Kongen har allern, bifaldet, at der udpræges Species med Hs. Maj. Brystbillede paa Adversen med Omskrift: Fredericus VII D. G. Daniæ V. G. Rex paa Reversen: Hans Majestæts Vaabenskjold med Krone, omgivet af 2 Egegrene, samt med Paaskrift forneden: 1 Species, og foroven: 9 1/2 St. 1 Mk. f. S., – hvilken Møntsort ifølge Bekjendtgjørelse fra Finantsministeriet nu vil vorde sat i Omløb.